Teuku Faizasyah

Teuku Faizasyah (lahèr 23 Oktober 1964) panèka diplomat Bhângsa Indonèsia sè ajabat mènangka Duta Rajâ Rèpublik Indonèsia ghâbây Norwègia bân Islandia sejjhâk 26 Juni 2023, bân ampon nyerra Sorat Kaparcajâ'ân ka Rato Harald V tangghâl 21 Sèptèmber 2023.Oktavia Erwanti, Marlinda (26 Juni 2023). "Jokowi Lantik 12 Dubes RI, Termasuk Jubir Kemlu Teuku Faizasyah". Detik.com. Èaksès tangghâl 21-01-2026 Sabelluna è taon 2014 kantos 2018, salèrana anḍi' tugas mènangka Duta Rajâ LBBP RI ghâbây Kanada arangkep Bekkèl Teptep RI ghâbây Organisasi Pangabbhârân Sipil Internasional (ICAO) sè bâḍâ è Montréal, Provinsi Québec, Kanada."JPNN". www.jpnn.com. https://www.jpnn.com/news/teuku-faizasyah-siap-jadi-salesman-di-kanada Èaksès tangghâl 21-01-2026

È jhâman pamarènta'anna Prèsidèn Susilo Bambang Yudhoyono, salèrana ollè tugas mènangka Staf Khusus Prèsidèn Bidang Hubungan Internasional arangkep Juru Caca Kaprèsidènan Bidang Hubungan Lowar Naghârâ."Kesepakatan Indonesia-Australia "bisa pulihkan kepercayaan"". BBC News Indonesia. 2014-08-19.Èaksès tangghâl 21-01-2026

Saellana abâli dâri panugasânna è Kanada, Faizasyah èkaparcajâ ajabat mènangka Staf Ahli Menteri Lowar Naghârâ Bidang Politik, Hokom, bân Ka'amanan tor Juru Caca Kamenterian Lowar Naghârâ RI."Staf Ahli Bidang Politik Hukum Dan Keamanan | Portal Kementerian Luar Negeri Republik Indonesia". kemlu.go.id. Èaksès tangghâl 21-01-2026 Bulân Agustus 2021, salèrana èlanti' mènangka Dirèktur Jenderal Informasi bân Diplomasi Publik Kemlu RI."Menlu RI Lantik Para Pejabat untuk Jabatan Pimpinan Tinggi Madya, Jabatan Pimpinan Tinggi Pratama dan 3 Konsul Jenderal RI". KEMENLU. 18 Agustus 2021. Èaksès tangghâl 21-01-2026

 Kaoḍi'ân 
Maskè katoronan Acèh, Teuku Faizasyah lahèr tor rajâ è Bandung. Eppa'na asalla ḍâri Tringgadeng, Pidie Jaya, tor èbhuna asalla ḍâri Lhoknga, Acèh Rajâ. Kaḍuwâna ampon oḍi' è Bandung sejjhâk akhèr taon 1950.

Sejjhâk remaja, salèrana ampon anḍi' pangaterro ka dhunnya diplomasi sè akhèrra ngèbâ abâ'na saellana sakolah SMA nerrossaghi studina è Fakultas Hubungan Internasional Univèrsitas Padjadjaran Bandung è taon 1983. Kalabân dhâddhi mahasiswa è Univèrsitas ka'dinto, pangaterrona Faiza, sè akrab èolok Teuku Faizasyah, ka hubungan internasional bân diplomasi sajân ongghâ. È taon 1989, Faiza suksès mamarè studina kalabân gellar sarjana. Saellana ghânèka, è taon 1990, Faiza molaè karirra mènangka diplomat kalabân alako è Kamenterian Lowar Naghârâ (Kemlu). Salèrana èkaparcajâ ghâbây ajabat mènangka staf Sub Dirèktorat Amèrika Utara è Dirèktorat Amèrika, kantos taon 1992. Faiza terros madâlem èlmona è bidang internasional kalabân ngala' gellar Master of International Studies è University of Birmingham, Inggris bân suksès mamarè è taon 1993."Profil - Teuku Faizasyah". merdeka.com (dâlem bhâsa Inggris).  https://m.merdeka.com/teuku-faizasyah/profil/  Èaksès tangghâl 21-01-2026

 Sombher-sombher